

Navodila avtorjem

PERFECTUS

AC

Kontakti revije

Založnik revije Perfectus AC

Perfectus

Svetovanje in izobraževanje, dr. Andrej Raspor, s. p.

Dolga Poljana 57

5271 Vipava, SI Slovenija

E-pošta: zalozba.perfectus@gmail.com

Glavni urednik

**Darko Lacmanović, Črna gora**

Odgovorni uredniki

**Bojan Macuh,** Slovenija

**Pedja Ašanin Gole,** Slovenija

**Sašo Murtič,** *Slovenija*

Tehnični urednik

**Pedja Ašanin Gole,** Slovenija

Uredniški odbor revije

**Andrej Raspor, *Slovenija***

**Bojan Macuh, *Slovenija***

**Pedja Ašanin Gole, *Slovenija***

**Sašo Murtič,** *Slovenija*

**Ninoslav Gregurić – Bajza,** *Hrvaška*

**Darko Lacmanović, *Črna gora***

**Milenko Radoman, *Črna gora***

**Bill Nichols**, *Velika Britanija*

**Žaneta Trajkoska,** *Severna Makedonija*

**Milica Slijepčević,** *Srbija*

**Admir I. Beganović,** *Bosna in Hercegovina*

**Svitlana Pryshchenko,** Ukrajina

**Uroš Pinterič,** *Slovaška*

**Sanja Vlahovič**, *Italija*

**Elez Osmani,** Albanija

Jezikovni pregled

Za jezikovno ustreznost in vsebino prispevkov so odgovorni avtorice in avtorji, ki odgovarjajo tudi za morebitne kršitve avtorskih pravic.

Naslovnica

<https://www.hloom.com/resources/templates/cover-pages/creative-design>

Arhiv revij

<https://www.andrejraspor.com/index.php/sl/nase-storitve/zaloznistvo/perfectus-ac>

Od 2018 -

|  |
| --- |
| Mednarodna standardna serijska številka  (on line) **ISSN 2738-4586** |

 To delo je licencirano pod (CC BY-NC 4.0)

Prefectus AC

Področje in opis revije

Revija Perfectus AC je interdisciplinarna znanstvena revija, ki objavlja prispevke s področja kadrov, turizma, odprtih inovacij, organizacije in menedžmenta v povezavi z industrijo 4.0. Vsebina ni omejena zgolj na navedene tematske sklope, ampak smo za vaše predloge odprti. Še posebej želimo objavljati prispevke, ki obravnavajo nove in aktualne teme in predstavljajo znanstvene dosežke v razvoju ter njihovo uvajanje in uporabo v praksi. Vsled tega objavljamo tudi tematske številke. Zato vas vabimo, da se nam pridružite.

Pogostost izhajanja

Revija Perfectus AC izhaja dvakrat letno. Tematske revije pa izhajajo po potrebi.

Politika za prosti dostop

Revija Perfectus AC omogoča odprt dostop do svojih vsebin, ki temelji na načelu odprtih inovacij, po katerem bi prosto dostopni rezultati javnosti omogočile večjo globalno izmenjavo znanja.

Navodila avtorjem

V reviji Perfectus AC objavljamo znanstvene članke, rezultate raziskovalnega dela avtorjev. Prispevki so lahko napisani v slovenskem, angleškem, hrvaškem, bosanskem, srbskem (latinica), črnogorskem jeziku. Objavljamo izključno dela, ki še niso bila objavljena v znanstveni obliki v kakšni drugi reviji ali zborniku. Avtorji so odgovorni za vse trditve in podatke, ki jih navajajo v prispevkih. Avtorji so odgovorni za vse morebitne kršitve avtorskih pravic in za ustrezno jezikovno raven. Članki naj bodo pred objavo obvezno lektorirani. V kolikor se izkaže, da prispevek zahteva dodatno lekturo s strani uredništva, se le-ta obračuna ali pa se prispevek avtorju vrne v ponoven pregled.

Besedilo oblikujte v skladu z navodili. Na začetku prispevka, takoj za naslovom v izvirnem in angleškem jeziku, naj bo navedba vas kot avtorja in vaše ORCiD kode. V sklicu v nogi pa vaša afiliacija (organizacija, vključno s poštnim naslovom organizacije, krajem in državo) ter vaš e-mail. V kolikor je več avtorjev po enakem sistemu, navedite tudi ostale avtorje. Vodilni avtor članka je odgovoren za točnost navedenih podatkov. Sledi krajši povzetek v izvirnem jeziku prispevka in angleškem jeziku v obsegu 250 znakov in 5 do 7 ključnih besed. Slovenski avtorji sami poskrbijo za povzetek prispevka v angleški jezik. V primeru, da članek ni v slovenskem jeziku, sledi razširjen povzetek v slovenskem jeziku v obsegu od 1.500 znakov. Struktura članka naj sledi IMRAD strukturi (angl. **I**ntroduction, **M**ethods, **R**esults and **D**iscussion − uvod, metode, rezultati in diskusija). Celotni obseg članka naj bo do 35.000 znakov brez presledkov. Pri tem se ne upošteva obseg virov in prilog. V besedilu naj ne bo opomb. Morebitne le-te naj bodo kratke in navedene skupaj z literaturo na koncu besedila. Seznam citiranih virov oblikujte po APA-standardu. Na koncu prispevka naj bodo navedeni po abecednem redu. Če ima vir DOI identifikator, ga je potrebno navesti.

ORCiD iD: v raziskovalni sferi se je uveljavil identifikator ORCiD (**O**pen **R**esearcher and **C**ontributor **ID**). Gre za numerično kodo, ki enovito identificira znanstvene in druge akademske avtorje. Identifikator ORCiD je obvezen za vse avtorje in soavtorje prispevkov. V kolikor še niste registrirani, lahko to storite na povezavi <https://orcid.org/signin>.

Predložene prispevke pregledata in ocenita najmanj dva neodvisna recenzenta. Na osnovi mnenj in predlogov recenzentov uredniški odbor ali urednik sprejme prispevek, zahtevata manjše ali večje popravke in dopolnitve ali ga zavrne. Če urednik oz. recenzenti predlagajo večje popravke, se dopolnjeni prispevek praviloma pošlje v ponovno recenzijo. Članki bodo glede na mnenje recenzentov razporejeni v eno izmed naslednjih kategorij: 1.01 Izvirni znanstveni članek; 1.02 Pregledni znanstveni članek.

Avtorstvo prispevka: preden avtor odda besedilo za objavo, se morajo vsi soavtorji strinjati s pripravljenim besedilom in soglašati, da se objavi.

Prispevki niso honorirani. Objava prispevkov se ne zaračunava. Rok za oddajo prispevkov: uredništvo sprejema prispevke tekom celega leta. Avtorji prispevke pošljejo na [zalozba.perfectus@gmail.com](mailto:zalozba.perfectus@gmail.com).

# Struktura prispevkov

NASLOV PRISPEVKA V SLOVENSKEM JEZIKU (CAMBRIA, 16 pt)

Priporočamo, da ima naslov najmanj 3 in največ 8 besed. Iz naslova prispevka naj izhaja prispevek k znanosti obravnavane tematike, razvidna naj bo tudi rešitev problema.

**Ime in priimek [](https://orcid.org/0000-0002-1825-0097)** <https://orcid.org/0000-0002-1825-0097> [[1]](#footnote-1)

**Ime in priimek [](https://orcid.org/0000-0002-1825-0097)** <https://orcid.org/0000-0002-1825-0097> [[2]](#footnote-2)

**Ime in priimek [](https://orcid.org/0000-0002-1825-0097)** [obvezna](https://orcid.org/0000-0002-1825-0097) registracija za pridobitev ID številke [[3]](#footnote-3)

***Za več informacij za ORCID iD, obiščite spletno stran*** [***https://orcid.org***](https://orcid.org/) ***in po registstraciji vnesite vašo ORCID iD številko glede na predlagano obliko.***

**Povzetek v jeziku prispevka:** Prispevek naj vsebuje krajši povzetek v obsegu do 250 znakov. Bralcem naj omogoča splošen pregled vsebine vašega prispevka. Posamezne vsebine razširjenega povzetka naj bodo verodostojen odraz vsebine vašega prispevka. Ne uporabljajte prve ali druge osebe (jaz, moj, mi, naši, vi ...). Namesto tega uporabite "ta članek" ali "avtorji". Vsebino prispevka pišite v preteklem času.

**Ključne besede**: Prosimo, vključite seznam ključnih besed (5–7), ki odražajo vsebino vašega prispevka. Ne vključujte besed, ki so del naslova prispevka. Vsaka beseda naj bo zapisana z malimi črkami, posamezne ključne besede pa ločite z vejico.

TITLE IN THE ENGLISH LANGUAGE (if English is not the original language of the article) (CAMBRIA, 16 pt)

We recommend that the title should have at least 3 and at most 8 words. The title should be a contribution to the science of the topic, and the solution to the problem should be evident.

**Abstract:** Your paper must include an extended abstract in accordance with the structure presented here, consisting of up to 250 characters, which provides readers with an in-depth overview of the content of your paper. The individual contents of this extended abstract should be a true reflection of the content of your paper. Do not use first or second person (I, my, we, our, you …). Instead use “this paper” or “the authors”. Write in the past.

**Keywords:** Please include a list of keywords (5–7) that reflect the content of your paper. Do not include words that are part of the title of paper. Each word should be written with a small letter, separate individual keywords with a semicolon.

***JEL Classification:***

***Paper categorization:***

***Korespondenčni avtor:***

**DOI:**

## 

## Uvod (cambria, 14 pt, poševno)

Besedilo (calibri, 10 pt) naj bo oblikovano glede na navodila. Uporabljajte IMRAD shemo.

Članki morajo biti pred oddajo v recenzijo lektorirani, za kar poskrbijo avtorji sami.

Obseg članka naj bo do 35.000 znakov brez presledkov (med 10–15 strani čistega besedila). Daljši teksti bodo zavrnjeni z možnostjo popravka, skladno z danimi navodili recenzentov.

V uvodu navedite identifikacijo problema (kaj in zakaj želi avtor preučevati, zakaj je besedilo dobro prebrati), jasno opredelite namen ter dajte poudarek relevantnosti (pomenu) teme z vidika:

* prakse,
* teorije ali znanosti,
* zgodovinskega pogleda,
* aktualnosti – le da ni prevečkrat obdelana.

Opišite:

* splošni cilj preučevanja,
* stališče avtorjev do teme,
* glavne pojme,
* strukturo prispevka,
* omejitve prispevka (kaj v prispevku ni obravnavano in zakaj ter s kakšnimi težavami ste se soočali).

Ne ukvarjajte se z vsebino, ki v prispevku ni obravnavana, niti z rezultati, ki šele sledijo v nadaljevanju.

### Drugi nivo naslova (cambria, 12 pt, poševno)

Besedila delimo na največ 2 nivoja (calibri, male črke, 10 pt).

Eventualne krajše opombe navedite na koncu besedila skupaj z literaturo.

Za oblikovanje literature uporabljajte Mendeley skladno z APA standardom <https://www.mendeley.com/guides/apa-citation-guide>.

## Raziskovalno področje/pregled literature

V tem poglavju napišite, kdo in kaj je pisal – kritični odnos. V logičnem zaporedju je potrebno razvrstiti poglavja o teoriji. Teoretičen del naj se navezuje na empirični del, in sicer tako, da se boljše razume problem raziskovanja. Podaje kritičen prehod iz teoretičnega v empirični del. Predstavite različne teorije o problemu ter se kasneje usmerite na določeno teorijo. Ta del bralcu omogoča bolj natančno in dokončno opredelitev ter razčlenitev raziskovalnega problema na cilje in hipoteze raziskovanja. Predvidite možne težave v procesu raziskovanja ipd.

Teoretični del lahko zaključite z delnim sklepom.

## Raziskovalni načrt/metodologija/pristop

V tem delu podajte jasno informacijo, kaj je bilo izhodišče raziskave. V kolikor ste izhajali iz druge raziskave, to podrobneje opišite. Tukaj je potrebno jasno opredeliti, katere metode so bile uporabljene v raziskovanju, na podlagi česar ste se odločili zanje, kakšne so omejitve izbranih metod in zakaj so bili izbrani primeri.

Pri raziskavi je potrebno podrobno opisati anketni vprašalnik. To lahko opišete oz. v grafu navedete vse trditve:

* opis metod tehnik zbiranja podatkov,
* opis raziskovalnih metod,
* opis uporabljenih tehnik in instrumentov,
* merske značilnosti instrumentov,
* opis procesa in načina zbiranja podatkov (kje so se zbirali podatki, kdaj in kako),
* opis osnovne statistične množice in vzorca (število enot, način vzorčenja, opis vzorca) in
* opis obdelave podatkov (opis in razlaga uporabljenih statističnih metod).

## Rezultati in ugotovitve

V tem delu opišete rezultate in ugotovitve.

## Razprava o rezultatih/ugotovitvah

### Potrditev hipotez/odgovor na raziskovalna vprašanja

Tu opišete ugotovitve s hipotezami in raziskovalnimi vprašanji.

Opišite uporabljeni statistični preizkus, kje so prikazani rezultati in ali je hipoteza potrjena ali ste jo ovrgli.

V primeru raziskovalnih vprašanj pa podajte jasne odgovore.

### Praktična in originalna uporaba rezultatov

Za laično in strokovno javnost je potrebno opisati:

* kaj je praktična uporaba prispevka,
* kaj je originalna vrednost prispevka in
* kaj je v prispevku znanstvenega oz. ali je v prispevku nova teorija.

## Sklepna misel

Ta je lahko tudi sinteza sklepov, zato sem sodi:

* sinteza ali povzetek glavnih ugotovitev, to je spoznanj, informacij, stališč ipd.,
* vrednotenje doseženega,
* kritični pogled na metode, tehnike, instrument/-e, rezultate,
* subjektivni pogledi avtorjev, njegove kritike
* opozorilo na različna odprta, nerešena ali premalo rešena vprašanja ali probleme,
* prikaz slabosti ali pomanjkljivosti raziskave,
* opis težav pri raziskovanju in omejitve,
* odprti problemi in možnosti oz. usmeritve za njihovo reševanje,
* ocena uporabnosti rezultatov,
* predlogi ali nasveti za prakso,
* predlogi za nadaljnje raziskovanje istega ali podobnih problemov,
* refleksija ipd.

Viri:

1. Spletna objava: Strniša, K. (b. d.). 8 temeljnih psiholoških potreb. Brst psihologija. Dostopno na [www.brstpsihologija.si/temeljne-psiholoske-potrebe/](http://www.brstpsihologija.si/temeljne-psiholoske-potrebe/)
2. Fizična knjiga: Bučar, A. (2014). *Migracije in kriminaliteta: Pogled čez meje stereotipov in predsodkov* (1. izd.).Ljubljana: Založba ZRC SAZU.
3. Prispevek v reviji: Markelj, B. in Bernik, I. (2012). Mobile devices and corporate data security. *International Journal of Education and Information Technologies, 6*(1), 97−104).
4. E-knjiga z DOI: Stella-Bourdillon, S., Philips, J. in Ryan, M. D. (2014). *Privacy vs. security.* London: Springer. Doi: 10.1007/978-1-4471-6530-9
5. Letno poročilo: Ministrstvo za notranje zadeve RS [MNZ RS]. (2016). Letno poročilo Ministrstva za notranje zadeve za leto 2015. Ljubljana: MNZ RS. Pridobljeno na <https://www.gov.si/drzavni-organi/ministrstva/ministrstvo-za-notranje-zadeve/>
6. E-verzija zaključnega dela: Glavač, T. (2015). Detektivska in/ali poizvedovalna dejavnost v Sloveniji – pojmovne teoretične in praktične razjasnitve (Magistrsko delo). Ljubljana: Fakulteta za varnostne vede. Pridobljeno na <https://dk.um.si/IzpisGradiva.php?id=48067>
7. Članek na spletnem informativnem portalu, avtor naveden s kratico: Al. Ma. (27. 3. 2017). Ropov vse več, policija svetuje previdnost. *MMC RTV Slovenija*. Pridobljeno na <https://www.rtvslo.si/crna-kronika/ropov-vse-vec-policija-svetuje-previdnost/418356>
8. Članek na spletnem portalu: Rebuza, M. (22. 3. 2017). Vsi napadi v Londonu. *Siol. net*. Pridobljeno na <https://siol.net/novice/svet/vsi-napadi-v-londonu-438015>
9. Video na spletu: Lobnikar, B. (1. 3. 2017). Interview with Branko Lobnikar, Maribor University, Slovenia [video]. CEPOL. Pridobljeno na https://www.youtube.com/watch?v=\_LpgNzTxdWg

Viri naj bodo oštevilčeni in urejeni po abecednem redu.

Za oblikovanje literature uporabljajte Mendeley skladno z APA standardom https://www.mendeley.com/guides/apa-citation-guide .

Prispevek naj se reflektira predvsem na vire, ki niso starejši od 5 let (vsaj 30 %).

Vključite članke iz revij Wos, Scopus in SCCI (vsaj 30 %).

Vsi v besedilu citirani viri morajo biti navedeni v seznamu virov na koncu članka (in obratno).

V samem besedilu vir navedemo v oklepaju (priimek avtorja, leto izdaje, stran):

Raspor (2017) meni, da …

Nekateri avtorji (Raspor, 2017) menijo, da …

Če se avtor vira, ki ga beremo, v besedilu sklicuje na nekega drugega avtorja (t. i. sekundarni vir), napišemo: Raspor (2017; po Macuh, 2020) navaja, da …

**Posebnosti pri navajanju e-virov**

Pri elektronskih virih, pridobljenih s spleta, URL naslov ne sme biti podčrtan in na koncu navedbe vira NI pike. Enako velja za vire z navedbo oznake doi.

Datum pridobitve e-vira s spleta zapisujemo le, kadar gre za dokumente, pridobljeno z osebnih spletnih strani, ali članke, ki so objavljeni na spletu pred izidom tiskane oblike.

**Tabele**

* Tabela naj bo sredinsko poravnana. Prav tako naj bo sredinsko poravnana tudi glava tabele.
* Številke in izračuni v tabeli naj bodo poravnani desno.
* Številčenje in besedilo naj bo poravnano levo, kot prikazuje spodnji primer.
* Naslov tabele se napiše pod oznako tabele.
* Tabele številčimo po vrsti od prve do zadnje z arabskimi številkami.
* Vir tabele se navaja na koncu naslova tabele v oklepaju, kot tudi v seznamu virov. V kolikor ste tabelo oblikovali sami, navajanje vira ni potrebno. Če ste preglednico povzeli oz. priredili iz nekega vira in jo priredili, pred navedbo vira napišete »Prevzeto iz« ali »Prirejeno po«.

Tabela: Naslov (vir)

|  |  |  |  |  |
| --- | --- | --- | --- | --- |
|  | Sredinska poravnava | Sredinska poravnava | Sredinska poravnava | Sredinska poravnava |
| Leva poravnava | Desna poravnava | Desna poravnava | Desna poravnava | Desna poravnava |
| Leva poravnava | Desna poravnava | Desna poravnava | Desna poravnava | Desna poravnava |
| Leva poravnava | Desna poravnava | Desna poravnava | Desna poravnava | Desna poravnava |
| Leva poravnava | Desna poravnava | Desna poravnava | Desna poravnava | Desna poravnava |

**Slike**

* Slike označujte pod samo sliko, jih oštevilčite in podnaslovite. Za sliko se smatra vsak grafični prikaz v članku (fotografije, grafikoni, diagrami ipd.).
* Pod vsako sliko napišite tudi kratek opis vsebine slike.
* Ko se v tekstu sklicujete na sliko, vedno uporabite tudi številko slike, na katero se sklicujete.
* V kolikor slike niso vaša last, morate vir slike navesti na koncu naslova slike v oklepaju, kot tudi v seznamu virov (glej primer spodaj).
* Slike naj bodo pravokotne oblike (v razmerju 2:3 ali 3:4) in v **JPG** formatu. Ločljivost slike naj bo vsaj 600 (širina) x 450 (višina) točk.
* Za slike uporabljajte sredinsko poravnavo.



*Slika 1.* Potrebe po Maslowu (Strniša, b. d.)

**Avtorske pravice:**

Pri tabelah in slikah bodite pozorni na licence CC. Licence Creative Commons vsem, od posameznih ustvarjalcev do velikih ustanov, dajejo standardiziran način, da javnosti podelijo dovoljenje za uporabo njihovega ustvarjalnega dela v skladu z zakonom o avtorskih pravicah.

Več informacij na: <https://creativecommons.org/share-your-work/cclicenses/>

Uporabljajte samo tiste slike, ki niso zaščitene in dovoljujejo

Slika, ki vsebuje besede simbol, logotip, grafika, krog

Opis je samodejno ustvarjen BY: zasluge morajo biti pripisane ustvarjalcu.

Slika, ki vsebuje besede simbol, logotip, grafika, pisava

Opis je samodejno ustvarjenNC: Dovoljena je samo nekomercialna uporaba dela.

Za uporabo ustrezne licence je odgovoren avtor, ki tudi finančno odgovarja v kolikor bi se lastnik avtorskih pravic obrnil na založbo.

**ORCiD koda**

V raziskovalni sferi se je uveljavil identifikator ORCiD (**O**pen **R**esearcher and **C**ontributor ID).

Gre za numerično kodo, ki enovito identificira vas kot avtorja znanstvenih oz. akademskih del od drugih avtorjev.

**Identifikator ORCiD je obvezen za vse avtorje in soavtorje prispevkov**. V kolikor še niste registrirani, lahko to storite na povezavi <https://orcid.org/signin>.

Pridobljeno kodo navedite poleg imena in priimka avtorja prispevka, takoj pod glavnim naslovom.

**JEL Klasifikacija:**

[*https://www.aeaweb.org/econlit/jelCodes.php?view=jel*](https://www.aeaweb.org/econlit/jelCodes.php?view=jel)

*Vključiti je potrebno JEL (Journal of Economic Literature) klasifikacijo v angleškem jeziku z največ 2-3 opisi.*

**Postopek pregleda in jezikovno urejanje**

Vsi poslani rokopisi bodo predmet strokovne ocene.

Recenzentski postopek se uporablja za prispevke v slovenskem in angleškem jeziku

Recenzirani članki bodo vrnjeni avtorjem v dopolnitev (po potrebi). Pogoj za objavo so opravljene revizije.

Vendar so avtorji odgovorni za dostavo svojega rokopisa v dobri angleščini ali katerem koli drugem izvirnem jeziku. Avtorje, ki jim angleščina ni materni jezik, močno priporočamo, da svoj rokopis lektorira urednik, ki pozna angleško akademsko pisanje. Avtorji morajo tudi zagotoviti, da je bil njihov rokopis lektoriran in črkovano preverjen pred oddajo.

**Opredelitev znanstvenih publikacij (Klasifikacijo predlaga avtor, končno pa določijo recenzenti):**

* *Izvirni znanstveni članek*
* *Pregledni znanstveni članek*
* *Kratki znanstveni prispevek*
* *Znanstvena kritika*
* *Strokovni članek*
* *Pregled knjige*

Če imate kakršna koli vprašanja ali potrebujete dodatne informacije, nam pišite na zalozba.perfectus@gmail.com.

**Rok za oddajo prispevkov:**

Uredništvo sprejema prispevke tekom celega leta. Avtorji svoje prispevke pošljejo na [zalozba.perfectus@gmail.com](mailto:zalozba.perfectus@gmail.com).

Vsi prispeli prispevki bodo objavljeni v naslednji številki revije.

**DOI: (pridobi uredništvo revije pred objavo članka)**

1. Pri navajanju informacij bodite dosledni in vključite vse potrebne podatke: afiliacija (organizacija, vključno s poštnim naslovom organizacije, krajem in državo) ter vaš e-mail, na katerem ste dosegljivi uredništvu oz. bralcem [↑](#footnote-ref-1)
2. Afiliacija drugega avtorja, naslov, e-mail naslov [↑](#footnote-ref-2)
3. Podatki o posameznem avtorju naj bodo popolni in točni [↑](#footnote-ref-3)